**TECHNINĖ SPECIFIKACIJA**

1. **SĄVOKOS IR SUTRUMPINIMAI**
   1. **Klientas** – UAB Vilniaus kogeneracinė jėgainė
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Sutartis** – Sutartis, sudaroma tarp Kliento ir Paslaugų teikėjo dėl Pirkimo objekto.
   4. **Paslaugos** – Atlas Copco oro kompresorių remontas ir priežiūra.
   5. **Užsakymas** – Sutarties pagrindu Paslaugų teikėjui tekstiniu pranešimu, elektroniniu paštu ir/ar per Kliento nurodytą informacinę sistemą teikiamas rašytinis dokumentas, kuriame nurodomi Paslaugų kiekiai, pristatymo adresai ir terminas.
   6. **Medžiagos / Prekės**– medžiagos bei atsarginės dalys, reikalingos Paslaugų suteikimui.
   7. **Avarinės paslaugos –** skubus kompresorių remontas, kurių sustojimas turi įtakos jėgainės gamybiniams technologiniams ciklams.
   8. **Susijusios paslaugos / prekės** – tai paslaugos / prekės, kurios nėra nurodytos Techninėje specifikacijoje, tačiau kurios yra susijusios su perkamu Pirkimo objektu. Tokių Susijusių paslaugų / prekių bendra kaina negalės sudaryti daugiau kaip 10 % pradinės Sutarties vertės
2. **PIRKIMO OBJEKTAS**
   1. Atlas Copco oro kompresorių remontas ir priežiūra.
3. **PIRKIMO OBJEKTO APIMTYS**
   1. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), Paslaugų apimtis nustatoma maksimalia Paslaugų suteikimui skirtų lėšų suma, nurodyta Sutarties SD.
   2. Preliminarūs Paslaugų ir Prekių kiekiai pateikiami Techninės specifikacijos priede Nr. 1.
   3. Nurodytas preliminarus Paslaugų ir Prekių kiekis Sutarties galiojimo laikotarpiui (3 metams dirbant pilnu pajėgumu 8000 val/m).
4. **PASLAUGŲ TEIKIMO VIETA**
   1. Paslaugos teikiamos: Jočionių g. 13, LT - 02300 Vilnius.
5. **REIKALAVIMAI PIRKIMO OBJEKTUI**

**Pirkimo objekto aprašymas**

* 1. **Paslaugų suteikimo tvarka:**
     1. Paslaugos teikiamos pagal Lietuvos Respublikoje galiojančius standartus, normas ir taisykles. Paslaugoms teikti naudojamos Lietuvos Respublikoje ir/ar ES sertifikuotos medžiagos, gaminiai ir konstrukcijos.
     2. Paslaugų teikėjas įsipareigoja ne vėliau kaip per 5 (penkias) darbo dienas nuo Sutarties pasirašymo dienos, vėliau kiekvienų Sutarties galiojimo metų sausio mėnesį arba pasikeitus informacijai, pateikti Klientui užpildytą Kliento rangovų darbo organizavimo standarto priedą Nr. 1 "Prašymo darbams atlikti forma".
     3. Paslaugų teikėjo darbuotojai privalo dėvėti specialią aprangą su Paslaugų teikėjo logotipu, o techninis darbuotojas turi nešioti ženklą, kuriame nurodyta pavardė ir pareigos.
     4. Paslaugų teikėjo darbuotojai privalo laikytis Kliento vidaus darbo tvarkos taisyklių, su kuriomis bus supažindinti instruktavimo metu.
     5. Paslaugų teikėjas savo lėšomis užtikrina būtinas apsaugos, higienos ir gaisro gesinimo priemones.
     6. Paslaugų teikėjas privalės suteikti Paslaugas naudodamasis savais ištekliais, infrastruktūra ir įranga, savo rizika ir lėšomis įsigydamas konstrukcijas, įrenginius, įtaisus, gaminius, medžiagas ir kitą įrangą, reikalingą Paslaugoms teikti.
     7. Paslaugų teikėjas savo lėšomis remontuoja savo įrankius, įrangą ir mechanizacijos priemones.
     8. Paslaugų suteikimo metu atsiradusias atliekas Paslaugų teikėjas šalina iš darbo vietos, palieka ją sutvarkytą kiekvienos darbo dienos pabaigoje. Atliekas kaupia savo konteineriuose, juos pripildžius ir baigus teikti Paslaugas, prieš išvežant privalo pateikti Klientui kiekį, kurį išveža. Paslaugų teikėjas turi užtikrinti, kad visos išvežamos užterštos atliekos bus nuvežtos utilizuoti į įmonę, turinčią teisę atlikti šią paslaugą. Paslaugų teikėjas privalo Klientui pateikti originalo pažymą apie atliekų utilizavimą. Remonto metu atsiradusį metalo laužą Paslaugų teikėjas paruošia transportavimui, nuveža savo transportu, dalyvaujant Kliento atsakingam asmeniui ir priduoda Kliento vardu į Kliento nurodytą metalo laužo supirkimo įmonę.
     9. Paslaugų teikėjas, vadovaudamasis Lietuvos Respublikos galiojančiais įstatymais ir teisės aktais privalo teikti, gauti, suderinti ir tvarkyti visus Paslaugų suteikimui reikalingus leidimus, pažymas, pažymėjimus, suderinimus, sutikimus, pavizavimus, išskyrus tuos, kuriuos pagal Sutartį privalo pateikti Klientas.
     10. Paslaugų teikėjas privalės laikytis Kliento teritorijoje transporto judėjimo tvarkos.
     11. Suteiktos Paslaugos ir suremontuoti įrenginiai turi atitikti šių dokumentų reikalavimus (įskaitant, bet neapsiribojant):
* Įrenginių gamintojų instrukcijas;
* Elektrinių ir elektros tinklų eksploatavimo taisykles;
* Bendrąsias gaisrinės saugos taisykles;
* Saugos eksploatuojant elektros įrenginius taisykles;
* Elektros įrenginių įrengimo bendrąsias taisykles.;
* Elektros linijų ir instaliacijos taisykles;
* Elektros įrenginių relinės apsaugos ir automatikos įrengimo taisykles;
* Apšvietimo elektros įrenginių įrengimo taisykles;
* Galios elektros įrenginių įrengimo taisykles;
* Elektros įrenginių bandymų normos ir apimtis.
  1. **Mėnesinės apžiūros ir remonto paslaugos**:
     1. Mėnesinė įrenginių apžiūra vyksta kiekvieną mėnesį pagal Kliento su Paslaugų teikėju suderintą grafiką. Apžiūrą sudaro:
        1. Įrenginių apžiūrą, defektavimas pagal gamintojo nustatytą tvarką, gamintojo instrukcijose.
        2. Pagrindinių parametrų nurašymas, (pagal gamintojo reikalavimus), buvusių sutrikimų užfiksavimas, užsakovo darbuotojų išsakytų gedimų užfiksavimas ir patikrinimas;
        3. Apžiūros dokumentacijos užpildymas ir užsakovui pateikimas (dokumentacija turi sudaryti- apžiūros duomenų, defektų surašymas, būtini ar rekomenduojami remonto darbai atlikti ir laikotarpis kada turi būti jie atlikti).
     2. Nustačius gedimus, Paslaugų teikėjas pateikia Klientui defektavimo aktą ir sąmatą dėl remonto paslaugų.
     3. Atvykimo į objektą įkainis taikomas, kai atvykstama atlikti planinių paslaugų arba atlikti mėnesinę įrenginių apžiūrą, bet netaikoma kai atliekami Avariniai darbai.
     4. Oro kompresorių techninę priežiūrą ir remontą gali atlikti tik kvalifikuoti darbuotojai, turintys tai patvirtinančius dokumentus.
  2. **Avarinės Paslaugos:**
     1. Atsiradus gamybiniam būtinumui ar ištikus avarinei situacijai Klientas turi teisę išsikviesti Paslaugų teikėją avarinių defektų šalinimui.
     2. Klientas Avarinių paslaugų Užsakymą pateikia Paslaugų teikėjui telefonu ir (ar) elektroniniu paštu.
     3. Laikoma, kad Avarinių paslaugų Užsakymas gautas ir priimtas nuo telefoninio skambučio arba el. laiško gavimo datos ir laiko.
     4. Paslaugų teikėjas, gavęs Užsakymą iš Kliento dėl Avarinių paslaugų, privalo ne vėliau kaip per 4 (keturias) val. nuo Užsakymo gavimo atvykti į Kliento teritoriją Avarinių paslaugų teikimui.
     5. Paslaugų teikėjo techninio personalo darbo valandinis laikas pradedamas skaičiuoti nuo nurodyme/pavedime užsakytoms Avarinėms paslaugoms išrašytos paslaugų teikimo pradžios, paslaugų pabaigos laikas atžymimas nurodymo/pavedimo užsakytų Avarinių paslaugų uždaryme.
     6. Paslaugų teikėjas į Avarinių paslaugų kainą (valandinius įkainius) privalo įtraukti:
        1. Komandiruotpinigius;
        2. Transporto išlaidas;
        3. Apgyvendinimą viešbutyje;
        4. Atvykimo laiką į Kliento teritoriją iki faktinės paslaugų pradžios;
        5. Numatytoms Avarinėms paslaugoms suteikti reikalingus įrankius (pjovimo diskeliai, raktai, suvirinimo aparatai, dujų balionai ir kiti.)
  3. **Reikalavimai medžiagoms:**
     1. Paslaugų teikėjo pateikiamos Medžiagos turi atitikti galiojančių Lietuvos Respublikos ir/ar Europos Sąjungoje galiojančių standartų reikalavimus. Už ES ribų sertifikuotos medžiagos turi būti lygiavertės ir atitikti Lietuvos ir (ar) ES sertifikatų reikalavimus.
     2. Oro kompresorių techninei priežiūrai ir remontui turi būti naudojamos naujos (nenaudotos) Medžiagos (detalės), atitinkančios kiekinius, funkcinius ir techninius reikalavimus, turinčios gamintojo sertifikatus.
     3. Naudojamos alyvos, tepalai ir spec. skysčiai, numatyti kiekvienam mazgui, turi būti naudojami pagal jo eksploatacijos instrukciją. Prieš Paslaugų teikimo pradžią kartu su sąmata Paslaugų teikėjas turi pateikti naudojamų medžiagų sertifikatus, kokybės pažymėjimus, kurie patvirtina Lietuvoje ir (ar) ES galiojančių standartų reikalavimų atitikimą.
     4. Užsakyme bus nurodyta, kokias Medžiagas turės pateikti Paslaugų teikėjas ir/ arba, kokias Medžiagas pateiks Klientas. Kliento pateikiamos Medžiagos bus pateikiamos Kliento teritorijos sandėliuose.
     5. Klientas, gavęs Paslaugų teikėjo Paslaugų sąmatą per 3 (tris) darbo dienas turi raštiškai patvirtinti sąmatą ir po sąmatos patvirtinimo surašomas Medžiagų priėmimo - perdavimo aktas, po kurio visa atsakomybė už Kliento perduotas Medžiagas pereina Paslaugų teikėjui. Perduotų Medžiagų atsitiktinio žuvimo ar sugedimo rizika nuo Medžiagų priėmimo – perdavimo momento iki tinkamo suteiktų Paslaugų perdavimo pagal Sutartį momento tenka Paslaugų teikėjui.

1. **PASLAUGŲ VYKDYMO TVARKA IR TERMINAI** 
   1. Oro kompresorių mėnesinės apžiūros paslaugos teikiamos nuolat, pagal po Sutarties įsigaliojimo per 10 (dešimt) darbo dienų suderintą grafiką.
   2. Remonto paslaugos ir Susijusios paslaugos teikiamos tik pagal poreikį ir tik pagal atskirus Kliento Užsakymus Sutarties galiojimo laikotarpiu ir turi būti suteiktos ne vėliau kaip per 7 (septynias) dienas nuo Užsakymo pateikimo***.***
   3. Avarinės Paslaugos turi būti pradėtos teikti per Techninės specifikacijos 5.3.4. punkte nurodytą terminą.
   4. Avarinės paslaugos, įskaitant reikalingas Medžiagas, turi būti suteiktos per Užsakyme nurodytą terminą, kuris gali būti nuo 1 valandos iki 30 kalendorinių dienų. Konkretus terminas bus nurodomas Užsakyme. Nustatytas paslaugų suteikimo terminas gali būti pratęstas Sutartyje nustatyta tvarka.
   5. Medžiagos / Prekės turės būti pristatytos per Užsakyme nurodytą terminą, kuris gali būti nuo 2 savaičių iki 6 mėnesių.
   6. Paslaugų suteikimo ir/ar Prekių pristatymo terminas gali būti pratęstas Sutartyje nustatyta tvarka.
   7. Paslaugų teikėjas turės suteikti Paslaugas ir/ar pristatyti prekes Techninės specifikacijos 4 dalyje nurodytu adresu Kliento darbo laiku (I-IV 7.30-16.30 val. V 7.30-15.15 val.), Avarinių paslaugų atveju - visą parą.
   8. Paslaugų teikėjas, po Sutarties įsigaliojimo, ne vėliau kaip per 5 (penkias) darbo dienas pateikia Klientui dokumentus, kaip nurodyta Techninės specifikacijos 5.1.2. punkte.
   9. Terminas per kurį Paslaugų teikėjas turi pateikti dokumentaciją apie suteiktas paslaugas – 5 (penkios) darbo dienos nuo suteiktų Paslaugų priėmimo – perdavimo akto pasirašymo.
   10. Paslaugos laikomos priimtomis, jeigu jos tinkamai užbaigtos ir nepastebėta defektų, trukdančių eksploatuoti įrenginius.
   11. Klientas turi teisę bet kuriuo metu darbo valandomis Paslaugų teikėjo patalpose tikrinti Paslaugų suteikimui naudojamų medžiagų ir Paslaugų vykdymo kokybę. Jeigu Klientas dalyvauja, tikrinant dokumentaciją ir išbandant bei tikrinant įrenginius, Paslaugų teikėjas nėra atleidžiamas nuo atsakomybės už tinkamos kokybės užtikrinimą.
   12. Gavęs Užsakymą Paslaugų teikėjas įsipareigoja suteikti visas Užsakyme nurodytas Paslaugas (tiek tas Paslaugas, kurios konkrečiai nurodytos Užsakyme, tiek kitas su Užsakymu tiesiogiai susijusias Paslaugas, be kurių atlikimo Paslaugos rezultatu Klientas negalėtų naudotis pagal paskirtį).
   13. Sutarties galiojimo laikotarpiu Paslaugos teikėjas negali atsisakyti vykdyti Kliento pateikto Užsakymo. Šios nuostatos nesilaikymas laikomas esminiu Sutarties pažeidimu.
2. **KOKYBĖ IR TRŪKUMŲ PAŠALINIMAS**
   1. Paslaugų ir/ar Prekių kokybė turi atitikti Sutarties ir tokio pobūdžio paslaugoms taikomus teisės aktų reikalavimus.
   2. Paslaugų / Prekių ir (ar) Paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems Paslaugų kokybę.
   3. Paslaugos ir/ar Prekės priimamos šalims pasirašant Suteiktų paslaugų / priimtų Prekių perdavimo – priėmimo aktą.
   4. Paslaugų ir/ar Prekių trūkumai šalinami Paslaugų teikėjo lėšomis visą Sutarties galiojimo laikotarpį, jei Sutartyje nenustatyta kitaip.
   5. Suteiktoms Paslaugoms / pristatytoms Prekėms suteikiamas 24 (dvidešimt keturių) mėnesių garantinis terminas, skaičiuojant nuo sutektų Paslaugų / pristatytų Prekių priėmimo – perdavimo akto pasirašymo dienos, o pateiktoms medžiagoms, atsarginėms dalims ir kt. suteikiamas gamyklos ir (ar) gamintojo nustatytas garantinis terminas.
   6. Paslaugų teikėjas atsakingas už visas jo suteiktas montavimo, remonto paslaugas ir defektų pašalinimą garantinio laikotarpio metu.
   7. Terminas per kurį Paslaugų teikėjas turi ištaisyti Paslaugų priėmimo metu ir (arba) Garantinio termino metu nustatytus trūkumus – 5 (penkios) darbo dienos. Terminas gali būti pratęstas Sutartyje nustatyta tvarka.
   8. Jei Paslaugų teikėjas vykdydamas veiklą sugadino ar kitaip paveikė oro kompresorių darbą, dėl ko gresia ar grėsė įrenginių sugadinimas ir buvo neplanuotai nutrauktas suspausto oro tiekimas, Paslaugų teikėjas Klientui atlygina patirtus tiesioginius nuostolius, kuriuos nustato Kliento ir Paslaugų teikėjo sudaryta komisija.
   9. Paslaugų teikėjas, per Kliento nustatytą ir su Paslaugų teikėju suderintą terminą nepašalinęs suteiktų Paslaugų trūkumų, atlygina Kliento išlaidas, susijusias su suteiktų Paslaugų trūkumų šalinimu ir kitus dėl to Kliento patirtus tiesioginius nuostolius.
3. **APMOKĖJIMO SĄLYGOS**
   1. Klientas sumoka Paslaugų teikėjui už faktiškai suteiktas Paslaugas ir/arpristatytas kokybiškas Prekes per 30 (trisdešimt) dienų nuo suteiktų Paslaugų / pristatytų Prekių perdavimo – priėmimo akto pasirašymo ir sąskaitos gavimo dienos.
   2. Paslaugų teikėjas per 2 (dvi) darbo dienas nuo Paslaugų /Prekių perdavimo-priėmimo akto pasirašymo pateikia PVM sąskaitą – faktūrą Klientui.

*.*

1. **KARTU SU TEIKIAMOMIS PASLAUGOMIS PATEIKIAMI DOKUMENTAI**
   1. Suteikus Paslaugas Klientui turi būti pateikta remonto ar techninio aptarnavimo dokumentacija:
      1. Suteiktų Paslaugų perdavimo-priėmimo aktas;
      2. Bandymų protokolai, formuliarai;
      3. Faktiškai suteiktų Paslaugų sąmata;
      4. Panaudotų medžiagų atitikties sertifikatai, kokybės pažymėjimai.
   2. Suteiktų Paslaugų dokumentacija turi būti pateikta lietuvių kalba (išimtinais atvejais, suderinus su Klientu, gali būti pateikta kita kalba).
2. **KITI REIKALAVIMAI**
   1. Teikiant Paslaugas, Paslaugų teikėjas privalo saugoti greta sumontuotus įrenginius ir juos supančią aplinką, o juos užteršus ir/ar sugadinus, sutvarkyti arba padengti su tuo susijusius Kliento patirtus tiesioginius nuostolius.
   2. Paslaugų teikėjas, teikdamas Paslaugas, privalo saugoti Kliento turtą. Jį sugadinus/apgadinus, turi sutvarkyti arba padengti su tuo susijusius Užsakovo patirtus tiesioginius nuostolius.
   3. Paslaugų teikėjas privalo vadovautis Paslaugų vykdymą reglamentuojančių teisės aktų ir norminių dokumentų aktualiomis redakcijomis.
   4. Paslaugų suteikimo metu gali būti rengiami Kliento ir Paslaugų teikėjo pasitarimai Paslaugų eigai apsvarstyti. Klientui pakvietus, Paslaugų teikėjas privalo dalyvauti susitikimuose, posėdžiuose ir pasitarimuose. Už dalyvavimą posėdžiuose papildomai Rangovui neatlyginama. Kiekviena šalis apie ketinamą organizuoti susitikimą gyvai privalo informuoti kitą šalį raštu ne vėliau kaip likus 3 (trims) darbo dienoms iki susitikimo pradžios. Klientui pageidaujant, Paslaugų teikėjas privalo atvykti pas Klientą ir dalyvauti susitikime gyvai.
   5. Esant galimybei, Sutarties galiojimo laikotarpiu Klientas tik Paslaugų vykdymo pagal Sutartį tikslu sudarys galimybę Paslaugų teikėjui neatlygintinai naudotis šias ištekliais:
      1. Suspaustu oru;
      2. Techniniu vandeniu;
      3. Nestacionariose darbo vietose reikalinga elektros energija.
      4. Esant galimybei skiria darbuotojų persirengimui patalpą, bei leidžia naudotis WC.
   6. Klientas įsipareigoja Paslaugų teikėjui 10.7. punkte nurodytus išteklius tiekti tokia pačia tvarka kaip ir savo reikmėms, tačiau Klientas negarantuoja, kad šių išteklių technologiniai parametrai bus pakankami Paslaugų vykdymui.
   7. Klientas esant galimybei ir tik Paslaugų atlikimo pagal Sutartį tikslu sudarys galimybę Paslaugų teikėjui neatlygintinai naudotis šiomis paslaugomis ir įranga:
      1. Kliento turimais krovininiais liftais (tik Paslaugų teikėjo atestuotiems darbuotojams);
      2. Nuo žemės valdomais kėlimo įrenginiais, esančiais Kliento gamybinėse patalpose;
      3. Kliento turimais kėlimo kranais (tik Paslaugų teikėjo atestuotiems kėlimo kranų operatoriams);
      4. Kita specialia įranga;
      5. Vykdyti metalų technologinę kontrolę, kiek tai būtina Paslaugų teikėjo teikiamų Paslaugų ir Paslaugų teikėjo naudojamų medžiagų kokybei įvertinti.
3. **PRIEDAI**

11.1 Techninės specifikacijos priedas Nr. 1 – Paslaugų ir medžiagų įkainių lentelė;

**TECHNINĖ SPECIFIKACIJA**

***(jeigu pirkimo objektas skaidomas į pirkimo objekto dalis, techniniai reikalavimai turi būti nurodomi kiekvienai pirkimo objekto daliai atskirai)***

***Techninių specifikacijų pavyzdžių, galite rasti čia:***

[*https://letic.sharepoint.com/sites/pirkimai/Technins%20specifikacijos/Forms/AllItems.aspx*](https://letic.sharepoint.com/sites/pirkimai/Technins%20specifikacijos/Forms/AllItems.aspx)

1. **SĄVOKOS IR SUTRUMPINIMAI**
   1. **Klientas** – [Pasirinkite]
   2. **Paslaugų teikėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Klientas sudaro Sutartį.
   3. **Preliminarioji sutartis** – Preliminarioji sutartis, susidedanti iš Sutarties Bendrosios ir specialiosios dalies bei visų priedų, ir kurios tikslas – nustatyti sąlygas, taikomas Sutartims, kurios bus sudarytos per šios Preliminariosios sutarties galiojimo laikotarpį. Toliau tekste Preliminarioji sutartis suprantama kaip ji apibrėžiama Preliminariosios sutarties BD, įskaitant visas Preliminariosios sutarties dalis, Techninę specifikaciją, Sutartis ir kitus priedus, susitarimus, jei tekste nenumatyta kitaip.
   4. **Pasiūlymas** - Perkančiajai organizacijai vykdant Pirkimo procedūras, Paslaugų teikėjo pateiktų dokumentų visuma.

***Sąvokos nuo 1.5. iki 1.12. naudojamos, kai vykdomas pirkimas dėl Preliminariosios sutarties sudarymo su atnaujintu varžymusi (AV)*.**

* 1. **Sutartis** - rašytinė arba žodinė sutartis, sudaroma, Techninėje specifikacijoje ir Preliminariojoje sutartyje nustatyta tvarka, tarp atnaujintą varžymąsi laimėjusio Paslaugų teikėjo ir Kliento dėl kiekvieno teikiamo Užsakymo Preliminariosios sutarties galiojimo laikotarpyje.
  2. **Paslaugos** – atnaujinto varžymosi būdu, pasirašius Sutartį, Kliento įsigyjamos Nurodytos ir Kitos paslaugos.
  3. **Nurodytos paslaugos** – Paslaugos, kurių sąrašas ir techniniai parametrai nurodyti Techninėje specifikacijoje.
  4. **Kitos paslaugos** – į Nurodytų paslaugų sąrašą nepatenkančios, tačiau tai pačiai paslaugų grupei priklausančios Paslaugos, kurios nurodytos Kitų paslaugų grupės sąraše. Kitų paslaugų grupės sąrašas pateikiamas Techninėje specifikacijoje.
  5. **Atnaujintas varžymasis** – procedūra, kurios metu Klientas Preliminariosios sutarties galiojimo laikotarpiu, teikdamas konkretų rašytinį Užsakymą, atnaujina Paslaugų teikėjų varžymąsi dėl Paslaugų teikimo, kaip nurodyta Preliminariojoje sutartyje.
  6. **Atnaujintas pasiūlymas –** atnaujinto varžymosi metu Paslaugų teikėjo Klientui teikiamas atnaujintas pasiūlymas dėl Paslaugų pagal Kliento Užsakyme nustatytus reikalavimus.
  7. **Užsakymas** – Kliento Atnaujinto varžymosi procedūros metu Paslaugų teikėjams, su kuriais sudaryta Preliminarioji sutartis, teikiamas kvietimas pateikti Atnaujintus pasiūlymus dėl konkrečios Sutarties sudarymo iki nustatyto Atnaujintų pasiūlymų pateikimo termino pabaigos. Kiekvieno Užsakymo pagrindu sudaroma Sutartis. Užsakymas Paslaugų teikėjui teikiamas Preliminarios sutarties SD nustatyta tvarka ir laikomas gautu jo pateikimo dieną. Pagal vieną Sutartį gali būti teikiamas vienas ar keli Paslaugų užsakymai, tai pažymima Užsakyme. Pagal vieną Sutartį gali būti teikiami keli Paslaugų užsakymai tik tuo atveju, jei perkamos pagal tą patį Užsakymą teiktinos paslaugos be parametrų keitimo.
  8. **Paslaugų užsakymas –** Sutarties pagrindu Paslaugų teikėjui tekstiniu pranešimu, elektroniniu paštu ir/ar per Kliento nurodytą informacinę sistemą teikiamas rašytinis užsakymas suteikti Paslaugas. *(taikoma, kai sudaromos ilgalaikės rašytinės sutartys)*

***Tuo atveju, kai vykdomas pirkimas dėl Preliminariosios sutarties sudarymo be atnaujinto varžymosi (be AV), trinamos visos aukščiau nurodytos sąvokos nuo 1.5 punkto ir paliekamos žemiau nurodytos sąvokos:***

* 1. **Sutartis** - rašytinė arba žodinė sutartis, sudaroma, Techninėje specifikacijoje ir Preliminariojoje sutartyje nustatyta tvarka, tarp Paslaugų teikėjo ir Kliento dėl kiekvieno teikiamo Užsakymo Preliminariosios sutarties galiojimo laikotarpyje.
  2. **Paslaugos** – pasirašius Sutartį, Kliento įsigyjamos Nurodytos ir Kitos paslaugos.
  3. **Nurodytos paslaugos** – Paslaugos, kurių sąrašas ir techniniai parametrai nurodyti Techninėje specifikacijoje.
  4. **Kitos paslaugos** – į Nurodytų paslaugų sąrašą nepatenkančios, tačiau tai pačiai paslaugų grupei priklausančios Paslaugos, kurios nurodytos Kitų paslaugų grupės sąraše. Kitų paslaugų grupės sąrašas pateikiamas Techninėje specifikacijoje.
  5. **Papildytas pasiūlymas** – Klientui pateikus Kitų paslaugų Užsakymą su nurodymu papildyti Pasiūlymą ar Klientui pateikus mišrų Užsakymą (Kitoms ir Nurodytoms paslaugoms) ar Klientui pateikus Nurodytų paslaugų Užsakymą su patikslinimais (jei tai numatyta Preliminariojoje sutartyje), Paslaugų teikėjo Klientui pateiktas rašytinis papildytas pasiūlymas.
  6. **Nuolaida** – Paslaugų teikėjo Pasiūlyme nurodyta nuolaida, kuri nekeičiama ir taikoma perkamoms Kitoms paslaugoms iš Kitų paslaugų sąrašo visą Preliminariosios sutarties galiojimo laikotarpį (jei Preliminariosios sutarties SD nenustatyta kitaip).
  7. **Užsakymas** – Preliminariosios sutarties SD nustatyta tvarka Paslaugų teikėjui teikiamas Užsakymas dėl Paslaugų teikimo. Kiekvieno Užsakymo pagrindu sudaroma atskira Sutartis.
  8. **Paslaugų užsakymas** – Sutarties pagrindu Paslaugų teikėjui tekstiniu pranešimu, elektroniniu paštu ir/ar per Kliento nurodytą informacinę sistemą teikiamas rašytinis užsakymas suteikti Paslaugas.

1. **PIRKIMO OBJEKTAS**
   1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***Įrašyti pirkimo objekto pavadinimą***.
   2. Atsižvelgiant į tai, kad Klientas veikia kaip AB „Ignitis grupė“ įmonių grupės centrinė perkančioji organizacija, Pirkimo objektas įsigyjamas ir gali būti teikiamas tiek Kliento, tiek bet kurios AB „Ignitis grupė“ įmonės naudai ir interesais. Įmonė, kurios naudai bus užsakomas Pirkimo objektas, bus nurodoma Užsakyme.

*Jei skaidoma į pirkimo objekto dalis:*

* 1. Pirkimas skaidomas į \_\_\_\_ *(įrašomas pirkimo objekto dalių skaičius)* pirkimo objekto dalis:
     1. 1 objekto dalis – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *objekto dalies pavadinimas;*
     2. 2 objekto dalis – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *objekto dalies pavadinimas*

1. **PIRKIMO OBJEKTO APIMTYS**
   1. Paslaugų kiekiai pateikiami žemiau esančioje Lentelėje Nr. 1:

**Lentelė Nr. 1**