**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SUTARTIS DĖL PASLAUGŲ IR PREKIŲ**

**SPECIALIOJI DALIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

2025-[ ]-[ ]

[vieta]

**UAB Vilniaus kogeneracinė jėgainė**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303782367, PVM mokėtojo kodas LT100009225717, registruotos buveinės adresas Laisvės pr. 10, LT-04215 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama [*Sutartį iš bendrovės pusės pasirašančio asmens pareigos, vardas, pavardė*], veikiančio pagal [*atstovavimo pagrindas*] (toliau – Klientas), ir

**[Pavadinimas**], pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], PVM mokėtojo kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*Sutartį iš Bendrovės pusės pasirašysiančio asmens pareigos, vardas, pavardė*], veikiančio pagal [*atstovavimo pagrindas*] (toliau – Teikėjas),

Klientas ir Teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Teikėjas įsipareigoja Sutartyje numatytomis sąlygomis suteikti Klientui Atlas Copco oro kompresorių remonto ir priežiūros paslaugas (toliau – Paslaugos) ir (arba) perduoti medžiagas (toliau – Prekės), o Klientas įsipareigoja sumokėti už suteiktas Paslaugas ir Prekes Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainos ar sąnaudų ir kokybės santykį.
2. **PASLAUGŲ IR PREKIŲ KIEKIS IR KAINA** 
   1. Pagal šią Sutartį Klientui teikiamos Paslaugos ir tiekiamos Prekės, aprašytos Techninėje specifikacijoje.
   2. Preliminarus Paslaugų ir Prekių kiekis nurodytas Sutarties SD priede Nr. 3. Paslaugų ir Prekių įsigijimui skirta lėšų suma nurodyta Sutarties SD 2.3. punkte negali būti viršijama Sutarties galiojimo laikotarpiu, jei Pirkimo sąlygose nenumatyta kitaip.
   3. Bendra Sutarties kaina yra *\_\_\_.\_\_\_,\_\_* EUR (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_* eurų *\_\_* ct), įskaitant PVM. Bendrą Sutarties kainą sudaro:
      1. Paslaugų ir Prekių kaina 140 000,00 EUR (vienas šimtas keturiasdešimt tūkstančių eurų 00 ct), neįskaitant PVM;
      2. Pridėtinės vertės mokestis (PVM) 21 % - *\_\_\_.\_\_\_,\_\_* EUR (*\_\_\_\_\_\_\_\_\_\_\_\_\_\_\_\_\_\_\_\_\_\_\_\_* eurų *\_\_* ct). *Jeigu Tiekėjas yra ne PVM mokėtojas papildomai įrašomas toks sakinys:* Tiekėjas yra ne PVM mokėtojas. *Jei Sutarties objektui netaikomas PVM papildomai įrašomas toks sakinys:* PVM Sutarties objektui netaikomas, nes (*nurodyti priežastis*)*.* *Jeigu Tiekėjas yra užsienio įmonė ir ji yra PVM mokėtojas, papildomai rašomas toks sakinys:* PVM į Lietuvos Respublikos biudžetą sumoka Klientas.
   4. Paslaugos ir Prekės perkamos, nustatant maksimalią jų įsigijimui skirtų lėšų sumą, nurodytą Sutarties SD 2.3 punkte. Preliminarus Paslaugų ir Prekių kiekis nurodytas Sutarties SD Priede Nr. 3. Paslaugos ir Prekės perkamos pagal Kliento poreikį, neviršijant Sutartyje nurodytos Paslaugų bei Prekių kainos. Klientas neįsipareigoja nupirkti viso nurodyto preliminaraus Paslaugų ir (ar) Prekių kiekio ar bet kokios jų dalies, taip pat Klientas neįsipareigoja išpirkti Paslaugų ir (ar) Prekių visai Sutarties kainai ar bet kokiai jos daliai.
   5. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), taikomas kainos apskaičiavimo būdas – fiksuotas įkainis su 10 % susijusioms prekėms ar paslaugoms įsigyti.
   6. Paslaugos ir Prekės perkamos pagal fiksuotus įkainius, nustatytus Sutarties Priede Nr. 3.Klientas neįsipareigoja išpirkti viso Paslaugų ir (ar) Prekių kiekio ar bet kurios dalies, išskyrus jei Techninėje specifikacijoje numatytas minimalus Paslaugų ir (ar) Prekių kiekis.
   7. Paslaugų ir (ar) Prekių įkainiai Sutarties galiojimo laikotarpiu nekeičiami, išskyrus atvejus, jei įkainiai mažinami arba keičiami Sutarties Priede Nr. 4 nustatyta tvarka.
   8. Įkainiai gali būti mažinami bet kuriuo Sutarties galiojimo metu rašytiniu Šalių susitarimu dėl pasikeitusių rinkos kainų ar dėl racionalaus lėšų naudojimo. Tokiu atveju keitimą inicijavusi Šalis raštu informuoja kitą Šalį dėl įkainių mažinimo, Šalys susitaria dėl mažinimo dydžio ir pasirašo susitarimą su perskaičiuotais įkainiais. Gali būti mažinamas vienas Sutarties įkainis, keli ar visi įkainiai, nekeičiant Bendros sutarties kainos.
   9. Vadovaujantis Metodika, gali būti įsigyjamos susijusios Paslaugos ir (ar) Prekės (toliau – Susijusios paslaugos ir prekės), tai paslaugos ir (ar) prekės, kurios nėra nurodytos Techninėje specifikacijoje, tačiau kurios yra susijusios su perkamu Pirkimo objektu. Susijusios paslaugos ir (ar) prekės įsigyjamos, teikiant rašytinius Užsakymus. Susijusių paslaugų ir (ar) prekių teikimui taikomi Techninėje specifikacijoje ir Sutartyje nustatyti Paslaugų ir Prekių kokybės, garantijos, tiekimo terminai ir sąlygos, tačiau Klientas turi teisę šiuos reikalavimus tikslinti Užsakyme. Jei reikalavimai nepatikslinti Užsakyme, preziumuojama, kad Susijusioms paslaugoms ir (ar) prekėms taikomi visi Sutarties ir Techninės specifikacijos reikalavimai.
   10. Techninės specifikacijos ir Sutarties sąlygos, išskyrus Susijusių paslaugų ir (ar) prekių teikimo tvarką, teikimo terminus, Susijusių paslaugų ir (ar) prekių kokybės, techninių parametrų, garantijos sąlygas, Sutarties galiojimo metu ir, teikiant Užsakymus, negali būti keičiamos, išskyrus jei pačioje Sutartyje numatyta kitaip.
   11. Susijusios paslaugos ir (ar) prekės bus perkamos tokiais įkainiais, kurie galios Kliento Užsakymo pateikimo dieną Teikėjo kainoraštyje, jei tokio nėra, tokiu atveju Teikėjo prekybos vietoje, kataloge ar interneto svetainėje nurodytomis galiojančiomis Susijusių paslaugų ir (ar) prekių kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis. Sutarties galiojimo metu įsigytų Susijusių paslaugų ir (ar) prekių bendra kaina negali sudaryti dagiau kaip 10% (dešimt procentų) nuo Sutarties SD 2.3. p. Bendros sutarties kainos, o bendra įsigyjamų Paslaugų ir Prekių, ir Susijusių paslaugų ir prekių suma negali viršyti Sutarties SD 2.3. punkte nurodytos Bendros sutarties kainos.
   12. Visais atvejais Susijusios paslaugos teikiamos, o prekės pristatomos, Šalims iš anksto suderinus įkainius. Teikėjas, gavęs Užsakymą Susijusioms paslaugoms ir (ar) prekėms, privalo kuo skubiau pateikti Klientui raštu Susijusių paslaugų ir (ar) prekių įkainius bei tokius įkainius pagrindžiančius dokumentus ir (ar) kitokią informaciją (pvz. Teikėjo katalogo kainyną, nuorodą į Teikėjo interneto prekybos vietą ar pan.). Susijusių paslaugų ir (ar) prekių įkainiai laikomi suderintais ir Užsakymas gali būti vykdomas tik gavus Kliento įgalioto atstovo patvirtinimą raštu.
   13. Kilus įtarimams, kad Teikėjo pasiūlyti Susijusių paslaugų ir (ar) prekių įkainiai yra nekonkurencingi ir neatitinkantys rinkos kainų, Klientas turi teisę, gavęs pasiūlymą dėl Susijusių paslaugų ir (ar) prekių, reikalauti Teikėjo pateikti argumentuotą paaiškinimą dėl siūlomų įkainių arba apklausti kitus rinkos dalyvius (ne mažiau trijų rinkos dalyvių) dėl tos pačios paslaugos ir (ar) prekės ar (ir) patikrinti viešai prieinamą informaciją (ne mažiau trijų rinkos dalyvių) dėl tos pačios paslaugos ir (ar) prekės, išskyrus atvejus, jei rinkoje nėra trijų rinkos dalyvių, tokiu atveju apklausiami visi esantys rinkos dalyviai. Jei atlikus rinkos dalyvių apklausą paaiškėja, kad bent vienas pasiūlytas įkainis yra daugiau kaip 20 % (dvidešimt procentų) didesnis nei Kliento apklaustų rinkos dalyvių įkainių vidurkis dėl perkamos Susijusios paslaugos ir (ar) prekės, Šalys derasi dėl įkainių mažinimo arba Teikėjo pasiūlymas dėl Susijusių paslaugų ir (ar) prekių atmetamas kaip nekonkurencingas ir neatitinkantis rinkos kainų.
   14. Jei Sutarties galiojimo metu atmetami trys Teikėjo pasiūlymai dėl nekonkurencingų, rinkos kainas viršijančių pasiūlymų (Susijusių paslaugų ir (ar) prekių įkainio (-ių)) gavimo, Teikėjas moka Klientui 300,00 EUR (trijų šimtų eurų 00 ct) baudą už kiekvieną sekantį atvejį, įskaitant ketvirtą atmetimą.
3. **APMOKĖJIMO TVARKA**
   1. Klientas sumoka Teikėjui per 30 (trisdešimt) Dienų nuo Sąskaitos gavimo dienos. Teikėjas turi teisę pateikti Sąskaitą apmokėjimui tik po faktinio Paslaugų suteikimo ir Prekių pristatymo, Šalims pasirašius
   2. Detali apmokėjimo tvarka nurodyta Techninėje specifikacijoje.
4. **PASLAUGŲ IR PREKIŲ KOKYBĖ**
   1. Paslaugų ir Prekių kokybė turi atitikti Pirkimo objektui keliamus reikalavimus ir standartus, nurodytus Pirkimo sąlygose bei Teisės aktuose, reglamentuojančiuose tokio pobūdžio Paslaugų tiekimą ir Prekių tiekimą. Garantiniai terminai, įskaitant garantinį aptarnavimą Teikėjo lėšomis, jų trukmė ir sąlygos nurodyti Techninėje specifikacijoje.
   2. Teikėjas privalo užtikrinti, kad visą Sutarties galiojimo laikotarpį Teikėjo ir jo pasitelktų asmenų, įskaitant specialistus, kvalifikacija atitiktų Pirkimo sąlygas. Teikėjas užtikrina pašalinimo pagrindų, nurodytų Pirkimo sąlygose, nebuvimą visą Sutarties galiojimo laikotarpį.
   3. Bendradarbiavimas tarp Šalių vyksta, įskaitant teiktinus pagal Techninę specifikaciją dokumentus, informaciją, konsultacijas, mokymus, tik lietuvių kalba, jei Techninėje specifikacijoje nenurodyta kitaip.
   4. Paslaugų trūkumai suprantami kaip jie apibrėžti Sutarties BD 1.19 punkte. Paslaugų ir (ar) Prekių trūkumais taip pat laikomas neatitikimas Teikėjo Pasiūlyme nurodytiems parametrams, kurių pagrindu Teikėjo pasiūlymas buvo pripažintas ekonomiškai naudingiausiu, Sutarties Priedas Nr. 3.
   5. Paslaugų ir (ar) Prekių trūkumai šalinami Teikėjo sąskaita, Techninėje specifikacijoje bei Sutartyje nustatyta tvarka ir terminais. Netesybos už trūkumų nepašalinimą nustatytu terminu taikomos po Paslaugų suteikimo ir (ar) Prekių pristatymo, Šalims pasirašius Aktą, bei Paslaugų ir (ar) Prekių garantinio termino galiojimo metu. Iki Akto pasirašymo (pvz. testavimo metu), nustačius trūkumus, jie šalinami Teikėjo lėšomis per Techninėje specifikacijoje nustatytą terminą, Teikėjui vėluojant, netesybos netaikomos, tačiau tokiu atveju netesybos taikomos už vėlavimą.
   6. Už nustatytų trūkumų nepašalinimą per Sutarties SD 4.5. punkte nustatytą terminą Teikėjas, Klientui pareikalavus, moka Klientui 0,05 procentų nuo trūkumų turinčių Paslaugų ir (ar) Prekių kainos dydžio delspinigius už kiekvieną uždelstą dieną (tačiau bet kokiu atveju ne mažiau kaip 500,00 EUR (penki šimtai eurų 00 ct) už vieną vėlavimo laikotarpį).
5. **TEIKĖJO TEISĖ PASITELKTI TREČIUOSIUS ASMENIS (SUBTEIKĖJUS)**
   1. Sutarties vykdymui pasitelkti specialistai, kurių kvalifikacija buvo remtasi Pirkimo metu: NE/TAIP*. Jei TAIP*, Pridedamas priedas Nr. 5.
   2. Teikėjo pasitelkti ūkio subjektai: NE/TAIP. *Jei TAIP*, Pridedamas priedas Nr. 5. *(Jei pasiūlyme (atvirame konkurse) ar paraiškoje (derybų, dialogų atveju) nebuvo nurodęs, tai vėliau pasitelkti draudžiama).*
   3. Kai Teikėjas Pirkimo procedūrų metu atitikčiai Pirkimo sąlygose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Teikėjas ir ūkio subjektai, kurių pajėgumais Teikėjas rėmėsi, prisiima solidarią atsakomybę už Sutarties įvykdymą.
   4. Teikėjas Sutarčiai vykdyti turi teisę pasitelkti Subteikėjus tik tai Sutarties daliai, kurią nurodė Pasiūlyme. Sutarties vykdymui pasitelkti Subteikėjai ir (ar) nurodyta subteikimui perduodama sutartinių įsipareigojimų dalis: NE/TAIP. *Jei TAIP*, Pridedamas priedas Nr. 5 *(Jei Pasiūlyme buvo nurodyta subteikimui perduodama sutartinių įsipareigojimų dalis, priede nurodoma ta dalis. Jei Teikėjas* *Pasiūlyme nebuvo nurodęs perduodamų įsipareigojimų dalies ir (ar) konkrečių subteikėjų, tai sudarant sutartį ar ją vykdant, subteikėjai negali būti samdomi/keičiami/nurodomi).*
   5. Teikėjo pasitelktiems Subteikėjams yra suteikiama galimybė prašyti Kliento tiesiogiai atsiskaityti su jais.
   6. Subteikėjas, norintis pasinaudoti Sutarties SD 5.5. punkte nurodyta galimybe, raštu pateikia prašymą Klientui. Prašyme nurodomi Subteikėjo teikiamos Paslaugos ir (ar) tiekiamos Prekės, su Teikėju suderinta Subteikėjui mokėtina suma, kartu pateikiant Teikėjo patvirtinimą dėl Subteikėjui mokėtinos sumos suderinimo.
   7. Klientas, išnagrinėjęs Subteikėjo prašymą, priima sprendimą dėl tokio atsiskaitymo taikymo bei praneša Teikėjui ir Subteikėjui per 10 (dešimt) Dienų nuo prašymo gavimo dienos.
   8. Jei Klientas priima sprendimą tenkinti Subteikėjo prašymą, pasirašoma trišalė sutartis tarp Kliento, Teikėjo ir Subteikėjo, kaip nurodoma Sutarties BD 13.15. punkte, pagal projektą, kuris pateikiamas Sutarties SD priede Nr. 6.
   9. Teikėjas įsipareigoja apie Sutarties SD 5.5. punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subteikėjus.
6. **PASLAUGŲ SUTEIKIMO IR PREKIŲ PRISTATYMO TERMINAI, BEI PERDAVIMO - PRIĖMIMO TVARKA** 
   1. Paslaugų teikimo ir Prekių pristatymo tvarka ir vieta nurodyta Sutartyje ir Techninėje specifikacijoje.
   2. Sutartinių įsipareigojimų, įskaitant Paslaugų teikimą ir Prekių pristatymą, vykdymo terminai nurodyti Techninės specifikacijos 6 dalyje.
   3. Už vėlavimą suteikti Pirkimo sąlygas atitinkančias Paslaugas ir (ar) pristatyti Prekes per Sutarties SD 6.1.- 6.2. punktuose nustatytą terminą Teikėjas, Klientui pareikalavus, moka Klientui 0,05 procentų nuo vėluojamų suteikti Paslaugų ir (ar) Prekių kainos dydžio delspinigius už kiekvieną uždelstądieną (tačiau bet kokiu atveju ne mažiau kaip 200,00 EUR (du šimtai eurų 00 ct) už vieną vėlavimo laikotarpį).
   4. Jeigu Paslaugų teikimo terminas nustatytas valandomis, už vėlavimą suteikti Paslaugas 6.1.- 6.2. punktuose nustatytą terminą Teikėjas, Klientui pareikalavus, moka Klientui 0,05 procentų nuo vėluojamų suteikti Paslaugų ir (ar) Prekių kainos dydžio delspinigius už kiekvieną uždelstądieną (tačiau bet kokiu atveju ne mažiau kaip 200,00 EUR (du šimtai eurų 00 ct) už vieną vėlavimo laikotarpį).
7. **SUTARTIES PASIRAŠYMAS, ĮSIGALIOJIMAS IR GALIOJIMAS** 
   1. Sutartis pasirašoma **[Pasirinkite]**
   2. Sutartis įsigalioja nuo jos abipusio pasirašymo dienos. Paslaugų teikimo ir Prekių tiekimo terminas yra 36 (trisdešimt šeši) mėnesiai nuo Sutarties įsigaliojimo dienos. Maksimalus Sutarties galiojimo terminas yra 38 (trisdešimt aštuoni) mėnesiai, t. y. 36 (trisdešimt šeši) mėnesiai Paslaugų teikimo ir Prekių teikimo laikotarpis ir 2 (du) mėnesiai galutiniam atsiskaitymui tarp Šalių už tinkamai suteiktas Paslaugas ir pristatytas Prekes bei pritaikytas sankcijas.
   3. Jei Sutarties galiojimo laikotarpiu yra išperkama Paslaugų ir (ar) Prekių už Sutarties SD 2.3. punkte nurodytą bendrą Sutarties kainą ir (ar) išpirktas maksimalus Paslaugų ir (ar) Prekių kiekis (pasirinkti būtina, jei skelbiant pirkimą nebuvo rodoma suma ), Sutartis nustoja galioti nuo maksimalaus Paslaugų ir (ar) Prekių kiekio išpirkimo (rašome, jei skelbiant pirkimą nebuvo rodoma suma) ir Paslaugų ir (ar) Prekių išpirkimo bendrai Sutarties kainai, Šalims galutinai atsiskaičius už faktiškai suteiktas Paslaugas ir pristatytas Prekes bei priskaičiuotas netesybas / nuostolius. Klientas apie Paslaugų ir Prekių išpirkimą praneša Teikėjui raštu, o Teikėjas pateikia paskutinę pagal Sutartį Sąskaitą, atskiras susitarimas dėl Sutarties nutraukimo nepasirašomas.
8. **KITOS SĄLYGOS**
   1. Pasirašydamas Sutartį Teikėjas patvirtina, kad yra susipažinęs ir sutinka su Užsakovo Rangovų darbų organizavimo standarto (toliau – Standartas) nustatytais reikalavimais bei įsipareigoja jų laikytis. Teikėjas supranta ir sutinka, kad už reikalavimų nesilaikymą ar netinkamą jų vykdymą jam gali būti taikomos Standarte bei Sutartyje numatytos sankcijos. Standartas patalpintas Užsakovo išoriniame tinklapyje <https://vkj.lt/aktualu/rangovams/175>.
   2. Tais atvejais, kai Sutartyje nurodytos Paslaugos teikiamos Kliento objekte ar teritorijoje ir Standarte nėra aprašyta tvarka, siekiant tinkamai užtikrinti Teikėjo darbuotojų saugą ir sveikatą, Šalys sudaro Sutarties SD priedą Nr. 8 ir įsipareigoja laikytis jame nustatytų teisių bei pareigų
9. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1. – Kontaktiniai adresai pranešimams siųsti ir asmenys, atsakingi už Sutarties vykdymą;
      2. Priedas Nr. 2. – Techninė specifikacija
      3. Priedas Nr. 3. – Pirkimo objekto pavadinimas, kiekis, įkainiai;
      4. Priedas Nr. 4. – Įkainio perskaičiavimas;
      5. Priedas Nr. 5. – Ūkio subjektų, specialistų, Subteikėjų sąrašas bei perduodamų sutartinių įsipareigojimų dalis;
      6. Priedas Nr. 6. – Trišalės sutarties dėl tiesioginio atsiskaitymo su subteikėju projektas;
      7. Priedas Nr. 7. – Pirkimo objektui keliami darniųjų pirkimų reikalavimai*;*
      8. Priedas Nr. 8. Sauga ir sveikata.
10. **ŠALIŲ REKVIZITAI**

|  |  |
| --- | --- |
| **Teikėjas**  Pavadinimas  Adresas  Įmonės kodas:  PVM kodas:  A.s. Nr.  Bankas  Banko kodas  Tel. Nr.:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  Pavadinimas  Adresas  Įmonės kodas:  PVM kodas:  A.s. Nr.  Bankas  Banko kodas  Tel. Nr.:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |
|  |  |

Sutarties SD priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **KONTAKTINIAI ASMENYS** 
   1. Kliento atstovų, kurie bus atsakingi už šios Sutarties vykdymą, užsakymų pateikimą kontaktai: (pareigos, vardas, pavardė, jų telefonai, el. pašto adresai ir kt. reikalinga informacija).
   2. Teikėjo atstovų, kurie bus atsakingi už šios Sutarties vykdymą, užsakymų gavimą kontaktai: (pareigos, vardas, pavardė, jų telefonai, el. pašto adresai ir kt. reikalinga informacija).

Sutarties galiojimo metu Klientas turi teisę keisti pranešimų ar (ir) Užsakymų pateikimo būdą ir komunikacijos kanalus, apie tai raštu pranešdamas Teikėjui.

|  |  |
| --- | --- |
| **Teikėjas**  Pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  Pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD Priedas Nr. 3

**Pirkimo objekto pavadinimas, kiekis, įkainiai, ekonominio naudingumo parametrai**

1. Pirkimo objekto kiekiai ir įkainiai pateikti Sutarties SD priede Nr. 3 Excel formatu.

2. Ekonominio naudingumo parametrai:

|  |  |  |
| --- | --- | --- |
| **Kriterijus** |  | **Siūloma reikšmė** |
| **Socialinis kriterijus (S)** | **Saugios, darbuotojų sveikatą ir orumą užtikrinančios darbo sąlygos** | TURIME  NETURIME |

|  |  |
| --- | --- |
| **Teikėjas**  Pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  Pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD Priedas Nr. 4

**Perskaičiavimo sąlygos**

Įkainiai Sutarties galiojimo laikotarpiu bus perskaičiuojami (-a) tokiomis sąlygomis:

1. Pirmas perskaičiavimas atliekamas ne anksčiau kaip po 12 mėn. nuo Sutarties įsigaliojimo dienos, vėlesni perskaičiavimai – praėjus ne mažiau kaip 12 mėn. nuo paskutinio perskaičiavimo dienos;
2. Perskaičiavimas atliekamas, jeigu pagal Valstybės duomenų agentūros duomenis Metinės infliacijos dydis pasiekia 8 ar daugiau procentų arba Metinės defliacijos dydis pasiekia -8 ar mažiau procentų ribą (duomenų šaltinis - <https://osp.stat.gov.lt/pagrindiniai-salies-rodikliai>);
3. Perskaičiavimas atliekamas pagal žemiau pateiktą formulę:

  
Cpn – perskaičiuota (-i)Įkainiai EUR be PVM;

Sn – Sutartyje numatyta (-i)Įkainiai; EUR be PVM;

I – naujausias paskelbtas Metinės infliacijos arba defliacijos dydis procentais (defliacijos atveju įrašomas su minuso ženklu);

X - defliacijos atveju (-8), infliacijos atveju 8.

1. Perskaičiavimas atliekamas tik Suinteresuotai Šaliai raštu kreipusis į kitą Šalį dėl įkainių perskaičiavimo:
   1. Kai Suinteresuota Šalis yra pirkėjas – pirkėjas pateikia pranešimą dėl perskaičiavimo kartu su perskaičiuota (-ais) įkainiais kitai Šaliai suderinti;
   2. Kai Suinteresuota Šalis yra tiekėjas – tiekėjas pateikia pirkėjui prašymą dėl perskaičiavimo. Pirkėjas perskaičiuoja įkainius ir raštu pateikia perskaičiuotą (-us) įkainius kitai Šaliai ne vėliau kaip per 10 darbo dienų nuo tiekėjo kreipimosi dėl perskaičiavimo dienos.
2. Tiekėjas per 3 darbo dienas turi patvirtinti perskaičiuotą (-us) įkainius arba raštu pateikti pastabas dėl įkainių perskaičiavimo. Tiekėjui per 3 darbo dienas raštu nepatvirtinus perskaičiuotos (-ų) įkainių arba raštu nepateikus pastabų, yra laikoma, kad perskaičiavimui pritarta, o pirkėjo pateiktas pranešimas apie pakeistą (-us) įkainius įsigalioja, jei pranešime nenurodyta kita, vėlesnė data, ir laikomas neatskiriama Sutarties dalimi. Tiekėjui per nurodytą terminą pateikus pastabas dėl perskaičiavimo, pirkėjas jas išnagrinėja per 3 darbo dienas ir, joms esant pagrįstoms, patikslina perskaičiuotą (-us) įkainius bei raštu pateikia patikslintus perskaičiuotą (-us) įkainius tiekėjui pakartotinai suderinti šiame punkte nustatyta tvarka.
3. Už Prekes / Paslaugas, užsakytas (-us) iki perskaičiavimo įsigaliojimo, pirkėjas apmoka taikant iki tol galiojusią (-us) įkainius, o už Prekes / Paslaugas, užsakytas (-us) po perskaičiavimo įsigaliojimo, tiekėjui bus apmokama taikant perskaičiuotą (-us) įkainius.

Sutarties SD Priedas Nr. 5

**ŪKIO SUBJEKTŲ, SPECIALISTŲ, SUBTEIKĖJŲ SĄRAŠAS BEI PERDUODAMŲ SUTARTINIŲ ĮSIPAREIGOJIMŲ DALIS**

Pasitelkti Ūkio subjektai ir kvazisubtiekėjai (dėl atitikimo kvalifikacijos reikalavimui)

|  |  |
| --- | --- |
| **Pavadinimas** | **Kvalifikacijos reikalavimas (nurodyti SPS priedo Nr. \_\_ punktą ir patį reikalavimą)** |
|  |  |
|  |  |

Pasitelkti Subteikėjai kvalifikacijai (kai Teikėjas pats atitinka keliamą kvalifikacijos reikalavimą) **\***

|  |  |
| --- | --- |
| **Pavadinimas arba Vardas Pavardė** | **Kvalifikacijos reikalavimas (nurodyti SPS priedo Nr. \_\_ punktą ir patį reikalavimą)\*** |
|  |  |
|  |  |

*\* Šių subteikėjų kvalifikaciją patvirtinantys dokumentai Pirkimo metu nevertinti, todėl norint juos pasitelkti sutarties vykdymui, šios Sutarties nustatyta tvarka turės būti patikrintas atitikimas kvalifikacijos reikalavimams (pagal perduodamų sutartinių įsipareigojimų sritį).*

Pasitelkti Subteikėjai

|  |  |
| --- | --- |
| **Pavadinimas** | **Sutarties dalis, kurią vykdys Subteikėjas** |
|  |  |
|  |  |

Pasitelkti Tretieji asmenys dėl išteklių

|  |  |
| --- | --- |
| **Pavadinimas** | **Išteklius** |
|  |  |
|  |  |

Teikėjo specialistai

|  |  |
| --- | --- |
| **Vardas Pavardė** | **Kvalifikacijos reikalavimas (nurodyti SPS priedo Nr. \_\_ punktą ir patį reikalavimą)** |
|  |  |
|  |  |

|  |  |
| --- | --- |
| **Teikėjas**  Pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**  Pavadinimas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

Sutarties SD Priedas Nr. 6

**TRIŠALĖ SUTARTIS**

**DĖL TIESIOGINIO ATSISKAITYMO SU SUBTEIKĖJU**

**Klientas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_, PVM mokėtojo kodas \_\_\_\_\_\_\_\_\_\_\_\_\_\_\_\_, registruotos buveinės adresas \_\_\_\_\_\_\_\_\_\_\_\_\_\_\_\_, \_\_\_\_\_ Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama [*Sutartį iš bendrovės pusės pasirašančio asmens pareigos, vardas, pavardė*], veikiančio pagal [*atstovavimo pagrindas*] (toliau – Klientas),

**Teikėjas**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], PVM mokėtojo kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*Sutartį iš Bendrovės pusės pasirašysiančio asmens pareigos, vardas, pavardė*], veikiančio pagal [*atstovavimo pagrindas*] (toliau – Teikėjas), ir

**Subteikėjas** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, pagal Lietuvos Respublikos įstatymus teisėtai įregistruota ir veikianti /uždaroji/ akcinė bendrovė, juridinio asmens kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], PVM mokėtojo kodas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], registruotos buveinės adresas [\_\_\_\_\_\_\_\_\_\_\_\_\_\_\_\_\_\_\_\_\_\_\_\_], Lietuvos Respublika, duomenys apie kurią kaupiami ir saugomi [\_\_\_\_\_\_\_\_\_\_\_\_\_\_\_\_\_\_\_\_\_\_\_\_]**,** atstovaujama [*Sutartį iš Bendrovės pusės pasirašysiančio asmens pareigos, vardas, pavardė*], veikiančio pagal [*atstovavimo pagrindas*] (toliau – Subteikėjas),

Klientas, Teikėjas ir Subteikėjas kiekvienas atskirai toliau vadinamas Šalimi, bendrai vadinamos Šalimis,

atsižvelgdamos į tai, kad:

* Klientas ir Teikėjas 20\_ m. \_\_\_\_\_\_\_\_\_ \_\_ d. sudarė *(įrašomas sutarties objektas)* paslaugų teikimo ir prekių pirkimo-pardavimo sutartį Nr. \_\_\_\_ (toliau – Paslaugų ir prekių sutartis);
* Teikėjas Paslaugų ir prekių sutarties daliai, t. y. Paslaugų ir prekių sutarties Techninės specifikacijos \_\_ punkte (-uose) *ar* Specialiosios dalies \_\_\_ punkte *nustatytoms* paslaugoms ir (ar) prekėms (toliau ir Paslaugos ir (ar) Prekės) teiktipasitelkė Subteikėją, kuris numatytas ir nurodytas Teikėjo pasiūlyme *arba, jeigu pasiūlymo pateikimo metu subtiekėjas nebuvo žinomas, tai* kuris numatytas Teikėjo pasiūlyme ir nurodytas 20\_\_ \_\_\_\_\_\_\_\_\_\_\_\_ d. pranešime dėl \_\_\_\_\_\_\_\_\_\_\_\_\_\_\_;
* Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 96 straipsnio 2 dalyje numatyta subtiekėjo teisė pasinaudoti tiesioginio atsiskaitymo galimybe;
* Subteikėjas 20\_\_ \_\_\_\_\_\_\_\_\_\_ d. raštu pateikė Klientui pagrįstą prašymą atsiskaityti su juo už Paslaugų ir prekių sutarties Techninės specifikacijos \_\_ punkte (-uose) *ar* Specialiosios dalies \_\_\_ punkte numatytas Paslaugas ir (ar) Prekes tiesiogiai, nurodydamas su Teikėju suderintą Subteikėjui mokėtiną sumą (toliau – Prašymas);
* Subteikėjas pateikė Klientui Teikėjo patvirtinimą dėl Subteikėjui mokėtinos sumos suderinimo;

sudarė šią trišalę sutartį (toliau – Sutartis).

1. **SUTARTIES OBJEKTAS** 
   1. Klientas įsipareigoja Sutartyje nurodytomis sąlygomis ir tvarka tiesiogiai atsiskaityti su Subteikėju už suteiktas paslaugas ir (ar) pristatytas prekes pagal Paslaugų ir prekių sutartį.
2. **ATSISKAITYMO TVARKA**
   1. Klientas įsipareigoja sumokėti Subteikėjui už kokybiškai suteiktas Paslaugas ir (ar) pristatytas Prekes suma skaičiais Eur (suma žodžiais eurų) per \_\_ *(\_\_\_\_\_\_\_\_\_\_\_\_\_\_\_\_)* kalendorinių dienų nuo Paslaugų ir (ar) Prekių perdavimo - priėmimo akto pasirašymo ir PVM sąskaitos faktūros ar kito tipo priklausančios išrašyti sąskaitos gavimo dienos.
   2. Sąskaitas už kokybiškai suteiktas Paslaugas ir (ar) pristatytas Prekes Subteikėjas pateikia Klientui naudojantis elektronine sąskaitų administravimo bendrąja informacine sistema SABIS (elektroninės paslaugos SABIS svetainė pasiekiama adresu [SABIS (nbfc.lt)](https://sabis.nbfc.lt/)).
   3. Visi atsiskaitymai pagal šią Sutartį atliekami eurais*.* *(Nurodyti, jei atsiskaitymams naudojama kita valiuta nei nacionalinė).*
   4. Delspinigiai už pavėluotus mokėjimus pagal Sutartį yra (*įrašyti*)% nuo nesumokėtos sumos už kiekvieną pavėluotą kalendorinę dieną.
3. **ŠALIŲ TEISĖS IR PAREIGOS**
   1. Subteikėjas įsipareigoja Paslaugas suteikti ir (ar) pristatyti Prekes laikantis visų kokybės reikalavimų, kurie taikomi ir Teikėjui.
   2. Teikėjas įsipareigoja užtikrinti, kad Subteikėjas Paslaugas suteiktų ir (ar) Prekes pristatytų laikantis kokybės bei visų atitinkamų Lietuvos Respublikos įstatymų ir kitų teisės aktų reikalavimų.
   3. Teikėjas turi teisę prieštarauti nepagrįstiems mokėjimams pagal šią Sutartį.
   4. Klientas įsipareigoja priimti kokybiškai suteiktas Paslaugas ir (ar) pristatytas Prekes iš Subteikėjo ir laiku už jas atsiskaityti pagal Sutartyje nurodytą mokėjimo tvarką.
   5. Šia Sutartimi Klientas įgyja tokią pačią reikalavimo teisę į Subteikėją dėl jo suteiktų Paslaugų ir (ar) pristatytų Prekių kokybės ir defektų šalinimo, kokią turi Teikėjas.
4. **ŠALIŲ PATVIRTINIMAI IR GARANTIJOS**
   1. Kiekviena iš Šalių pareiškia ir garantuoja kitai Šaliai, kad:
      1. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų;
      2. sudarydama Sutartį, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
      3. Šalies atstovai, pasirašę šią Sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija;
      4. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas;
      5. Sutarties įsigaliojimo dieną Šalims šios Sutarties sąlygos yra aiškios ir vykdytinos;
      6. nei šios Sutarties sudarymas, nei Šalių šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.
   2. Subteikėjas patvirtina savo įsipareigojimus, kad:
      1. Turi suteikti / suteikė *(pasirinkti)* šias Paslaugas ir (ar) turi pristatyti / pristatė *(pasirinkti)* Prekes pagal Paslaugų ir prekių sutartį:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(toliau – Paslaugos ir (ar) prekės).
   3. Klientas patvirtina, kad:
      1. Priims / priėmė *(pasirinkti)* iš Teikėjo pagal Paslaugų ir prekių sutartį Subteikėjosuteiktas/pristatytas Paslaugas ir (ar) Prekes, nurodytas šios Sutarties 2.1 punkte, Paslaugoms ir (ar) Prekėms atitikus visus kokybės reikalavimus, nustatytus Paslaugų ir prekių sutartyje;
      2. už Subteikėjo teikiamas / pristatomas /suteiktas / pristatytas *(pasirinkti)* Paslaugas ir (ar) prekes su Teikėju nėra atsiskaitęs.
   4. Teikėjas patvirtina, kad:
      1. Subteikėjas pagal Paslaugų ir prekių sutartį turi suteikti ir (ar) pristatyti / suteikė ir (ar) pristatė *(pasirinkti)* šias Paslaugas ir (ar) prekes:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
      2. Klientas nėra atsiskaitęs su Teikėju už Subteikėjo teikiamas/pristatomas / suteiktas/pristatytas *(pasirinkti)* Paslaugas ir (ar) Prekes;
      3. Neprieštarauja, kad Klientas tiesiogiai sumokėtų Subteikėjui už suteiktas/pristatytas paslaugas ir (ar)prekes kainą / pagal įkainius, nustatytą / nustatytus Paslaugų ir prekių sutartyje, išskyrus Sutarties 3.3 punkte nustatytą atvejį.
      4. Tiesiogiai atsako Klientui už Subteikėjo prievolių neįvykdymą ar netinkamą įvykdymą, t. y. atsako Klientui už Subteikėjo Paslaugų ir (ar) Prekių trūkumus;
   5. Subteikėjui įvykdžius įsipareigojimus, Teikėjas privalo pateikti Klientui raštišką patvirtinimą, kad Subteikėjas tinkamai įvykdė Paslaugų ir prekių sutartyje numatytus įsipareigojimus ir Subteikėjo suteiktos Paslaugos ir (ar) pristatytos Prekės atitinka visus kokybės reikalavimus, nustatytus Paslaugų ir prekių sutartyje.
   6. Jei paaiškėja, kad šioje Sutartyje nurodyti Šalių patvirtinimai (-as) ir/ar pareiškimai (-as) yra melagingas (-i) ir/ar klaidingas (-i), tai Šalis privalo atlyginti kitai Šaliai dėl tokio (-ių) melagingo (-ų) ir/ar klaidingo (-ų) patvirtinimo (-ų) ir/ar pareiškimo (-ų) patirtus nuostolius.
   7. Ši Sutartis yra sudaryta, remiantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ir Paslaugų ir prekių sutarties bei kitų teisės aktų nuostatomis. Esant situacijai, kuomet Sutarties sąlygos neatitinka Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo išdėstytų reikalavimų, taikomos įstatymo normos. Šalys konstatuoja ir patvirtina, jog šios Sutarties nuostatos Paslaugų ir prekių sutarties nuostatoms neprieštarauja.
5. **SUTARTIES ĮSIGALIOJIMAS IR GALIOJIMAS**
   1. Ši Sutartis įsigalioja nuo Sutarties pasirašymo ir galioja iki visiško sutartinių įsipareigojimų įvykdymo, bet ne ilgiau kaip Paslaugų ir prekių sutartis.
6. **BAIGIAMOSIOS NUOSTATOS**
   1. Visus Šalių tarpusavio santykius, atsirandančius iš šios Sutarties ir neaptartus jos sąlygose, reglamentuoja Lietuvos Respublikos įstatymai ir kiti teisės aktai.
   2. Teikėjas supranta ir neprieštarauja, kad bus mažinama Kliento Teikėjui pagal Paslaugų ir prekių sutartį mokėtina suma ta dalimi, kuri bus sumokėta pagal šią Sutartį tiesiogiai Subteikėjui. Sumos sumokėtos tiesiogiai Subteikėjui pagal šią Sutartį nebus įtraukiamos į Klientui Teikėjo pateiktas sąskaitas.

Visus ginčus dėl šios Sutarties vykdymo Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teismuose teisės aktų nustatyta tvarka.

* 1. Ši Sutartis sudaryta trimis vienodą teisinę galią turinčiais egzemplioriais, po vieną kiekvienai Šaliai.

1. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
2. **ŠALIŲ REKVIZITAI**

|  |  |
| --- | --- |
| **Subteikėjas**  *Pavadinimas*  *Adresas*  Įmonės kodas:  PVM kodas:  A.s. Nr.  *Bankas*  Banko kodas  Tel. Nr.:  Faksas:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Teikėjas**  *Pavadinimas*  *Adresas*  Įmonės kodas:  PVM kodas:  A.s. Nr.  *Bankas*  Banko kodas  Tel. Nr.:  Faksas:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |

**Klientas**

*Pavadinimas*

*Adresas*

Įmonės kodas:

PVM kodas:

A.s. Nr.

*Bankas*

Banko kodas

Tel. Nr.:

Faksas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigos, vardas, pavardė, parašas)

Sutarties SD priedas Nr. 8

**SAUGA IR SVEIKATA**

1. **TEIKĖJO PAREIGOS**
   1. prieš pradedant teikti Paslaugas pasirašyti Tarpusavio saugos darbe atsakomybės ribų aktą (jeigu taikoma) ir teikiant Paslaugas laikytis visų Lietuvos Respublikoje galiojančių aplinkosaugą, higieną, sanitariją, gaisrinę saugą ir darbuotojų saugą ir sveikatą darbe reglamentuojančių teisės aktų reikalavimų; tinkamai instruktuoti savo ir savo pasitelktų trečiųjų asmenų darbuotojus bei kitus asmenis, aktyviai prisidedančius prie Sutarties vykdymo (čia ir toliau nurodyti asmenys vadinami Teikėjo darbuotojais) šiais klausimais; užtikrinti visų asmenų, kurie turi teisę būti Teikėjo veiklos teritorijoje, saugą darbe; reikalui esant tinkamai aptverti, apšviesti, saugoti ir stebėti teikiamas Paslaugas taip, kad Teikėjo veiklos teritorijoje nekiltų grėsmė Teikėjo, Kliento darbuotojams ir kitiems fiziniams asmenims bei jų turtui; nustačius bet kokį pažeidimą, nedelsiant informuoti apie tai Klientą;
   2. užtikrinti, kad Paslaugas teiksiantys darbuotojai būtų aprūpinti standartų reikalavimus atitinkančiais bei Teikėjo įmonės ženklais pažymėtais darbo rūbais ir kitomis asmeninėmis darbuotojų saugos ir sveikatos priemonėmis, ir užtikrinti, kad šios priemonės būtų naudojamos teikiant Paslaugas;
   3. užtikrinti, kad Teikėjo darbuotojai nebūtų apsvaigę nuo alkoholio, narkotinių, toksinių ir (arba) psichotropinių medžiagų. Kilus įtarimų dėl asmenų apsvaigimo nuo nurodytų medžiagų, Klientas turi teisę juos patikrinti alkotesteriu ir kitais mediciniškai patvirtintais būdais. Jei nustatoma, kad Teikėjo darbuotojas yra neblaivus, įtariama, kad jis gali būti apsvaigęs nuo narkotinių, toksinių ir (arba) psichotropinių medžiagų  arba Teikėjo darbuotojas atsisako būti patikrintas, Teikėjas privalo užtikrinti, kad šis asmuo nedelsiant būtų pašalintas iš darbo vietos ir be atskiro Kliento sutikimo į ją nebūtų įleistas;
   4. visam Paslaugų teikimo laikotarpiui paskirti už darbuotojų saugą ir sveikatą atsakingą asmenį.
2. **KLIENTO TEISĖS**
   1. Klientas turi teisę bet kada tikrinti kaip Teikėjo darbuotojai laikosi Tarpusavio saugos darbe atsakomybės ribų akte  (jei taikoma) bei Sutartyje nustatytų įsipareigojimų ir kitų teisės aktuose įtvirtintų darbuotojų saugos ir sveikatos reikalavimų.
   2. Klientas turi teisę konsultuoti Teikėjo darbuotojus, dirbančius Klientui priklausančiuose objektuose, įpareigoti Teikėjo darbuotojus pašalinti saugos ir sveikatos darbe, aplinkosaugos, gaisrinės saugos teisės aktų reikalavimų pažeidimus, įteikiant įpareigojimą / Paslaugų teikimo stabdymo aktą Teikėjo darbų vadovui.
3. **ATSAKOMYBĖ**
   1. Kliento darbuotojai, turi teisę sustabdyti Paslaugų teikimą, jeigu nustato grubius darbuotojų saugos ir gaisrinės saugos reikalavimų pažeidimus, iki jų pašalinimo.
   2. Paslaugų teikimas stabdomas šių grubių pažeidimų atvejais:
      1. Paslaugas teikia Teikėjo darbuotojai, neturintys leidimo dirbti Kliento objektuose;
      2. Teikėjo darbuotojai dirba nepasirašius Tarpusavio saugos darbe atsakomybės ribų akto (jeigu toks reikalavimas buvo taikomas);
      3. Teikėjo darbuotojai neturi būtinos kvalifikacijos, reikalingos Sutartyje numatytoms Paslaugoms suteikti;
      4. darbo vietoje nėra Teikėjo paskirtų už darbuotojų saugą ir sveikatą atsakingų asmenų;
      5. teikiant Paslaugas Kliento objektuose neįvykdytos organizacinės ir/ar techninės priemonės arba jų nepakanka darbuotojų saugai užtikrinti taip, kaip numatyta LR energetikos ministro patvirtintose Saugos eksploatuojant elektros įrenginius taisyklėse, Degiųjų dujų aplinkoje atliekamų darbų saugos taisyklėse bei kituose teisės aktuose;
      6. Teikėjo darbuotojai neturi ar turi nepakankamai asmeninių apsaugos priemonių, apsaugos nuo elektros priemonių ar apsaugos priemonių dirbant dujų aplinkoje bei, vykdant statybos darbus, neįrengtos kolektyvinės apsaugos priemonės, reikalingos Sutartyje numatytoms Paslaugoms saugiai suteikti taip, kaip numatyta LR energetikos ministro patvirtintose Saugos eksploatuojant elektros įrenginius taisyklėse, Degiųjų dujų aplinkoje atliekamų darbų saugos taisyklėse ir kituose teisės aktuose;
      7. Teikėjo darbuotojai neaprūpinti standartų reikalavimus atitinkančiais bei Teikėjo įmonės ženklais pažymėtais darbo rūbais;
      8. darbo vietoje nustatomas neblaivus ar apsvaigęs nuo narkotinių, psichotropinių ar toksinių medžiagų Teikėjo darbuotojas (asmuo pripažįstamas neblaiviu, kai alkoholio koncentracija biologinėse organizmo terpėse – iškvėptame ore, kraujyje, šlapime, seilėse ar kituose organizmo skysčiuose - viršija 0,00 ‰ promiles) arba Teikėjo darbuotojas atsisako tikrinti blaivumą darbo vietoje. Už pirmą fiksuotą atvejį Teikėjas, Klientui pareikalavus, privalo sumokėti 3 000 EUR (trijų tūkstančių eurų 00 ct) dydžio baudą, už kiekvieną sekantį atvejį taikoma 5 000,00 EUR (penkių tūkstančių eurų 00 ct) dydžio bauda.
      9. dėl Teikėjo darbuotojų veiksmų ar neveikimo, kai Kliento darbuotojų vertinimu gresia įvykti nelaimingas atsitikimas arba nustatyti Paslaugų teikimo technologijos reikalavimų pažeidimai kelia grėsmę žmonių sveikatai ir gyvybei.
   3. Sustabdžius Paslaugų teikimą dėl grubių saugos darbe ar gaisrinės saugos reikalavimų pažeidimų 3.2 punkte numatytais atvejais, taip pat dėl Paslaugų teikimo technologijos pažeidimų arba gresiant įvykti nelaimingam atsitikimui, Teikėjas, Klientui pareikalavus, privalo sumokėti 1 500,00 EUR (vieno tūkstančio penkių šimtų eurų 00 ct) dydžio baudą už pirmą atvejį, kai buvo sustabdytas Paslaugų teikimas. Baudos dydis didėja 500,00 EUR (penkiais šimtais eurų 00 ct) už kiekvieną sekantį Paslaugų teikimo sustabdymą pagal šią Sutartį. Baudos sumos už sekančius Paslaugų teikimo sustabdymus didėja palaipsniui iki maksimalios galimos 3 000,00 EUR (trijų tūkstančių eurų 00 ct) baudos sumos už atvejį.
   4. Net ir nesustabdžius Paslaugų teikimo, Klientui pareikalavus, Teikėjui taikomos 3.3 punkto nuostatos dėl baudos skyrimo, jei Teikėjas suteikė Paslaugas veikiančiuose elektros įrenginiuose negavęs leidimo iš Kliento budinčio dispečerio, nepranešęs Kliento techninę priežiūrą vykdančiam darbuotojui arba Teikėjo darbuotojai, teikdami Paslaugas kliento objektuose, pažeidžia:
      1. LR energetikos ministro patvirtintose Saugos eksploatuojant elektros įrenginius taisyklėse, Degiųjų dujų aplinkoje atliekamų darbų saugos taisyklėse bei kituose teisės aktuose, reglamentuojančiuose darbuotojų saugą ir sveikatą, gaisrinę saugą bei aplinkos apsaugą, numatytus darbų vykdymo organizacinius ir/ar technologinius reikalavimus, dėl ko atsiranda arba buvo atsiradusi tiesioginė rizika sugadinti įrenginius ar sužaloti žmones;
      2. darbuotojų saugos ir sveikatos, gaisrinės saugos, darbų vykdymo organizacinius ir/ar technologinius reikalavimus, kai dėl šių pažeidimų Paslaugų teikimas nebuvo sustabdytas, bet vienoje darbo vietoje fiksuota 5 (penki) ar daugiau pažeidimų arba pažeidimai buvo konstatuoti 5 (penkiuose) Kliento objektuose, kuriuose pagal šią Sutartį Teikėjas teikia Paslaugas.
   5. Sustabdžius Paslaugų teikimą dėl grubių darbuotojų saugos ir sveikatos bei gaisrinės saugos reikalavimų pažeidimų bei  3.4 punkte numatytais atvejais, Paslaugų teikimo terminai, nurodyti Sutartyje, negali būti pratęsti.
   6. Sustabdžius Paslaugų teikimą dėl grubių saugos ir gaisrinės saugos reikalavimų pažeidimų, apie tai informuojamas Teikėjo darbų vadovas ar specialiųjų statybos darbų vadovas, Teikėjui surašomas įpareigojimas / Paslaugų teikimo sustabdymo aktas pašalinti saugos ir sveikatos teisės aktų, gaisrinės saugos bei Kliento vidaus teisės aktų, reglamentuojančių darbuotojų saugos ir sveikatos reikalavimus, pažeidimus.
   7. Pašalinus pažeidimus, Teikėjas privalo raštu  informuoti Kliento atsakingą darbuotoją.
   8. Teikėjas garantuoja Klientui ir (ar) tretiesiems asmenims nuostolių atlyginimą, jei Teikėjo darbuotojai Sutarties vykdymo metu sunaikintų ar kitaip sugadintų Kliento ar trečiųjų asmenų turtą ar sukeltų žalą sveikatai, gyvybei ar (ir) jei Teikėjo darbuotojai nesilaikytų Lietuvos Respublikoje galiojančių teisės aktų reikalavimų ir dėl to Klientui ir (ar) tretiesiems asmenims būtų pateikti reikalavimai ar pradėti procesiniai veiksmai.

|  |  |
| --- | --- |
| **Teikėjas**    Pavadinimas        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) | **Klientas**    Pavadinimas        \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas) |